Page:King Alfred's West-Saxon Version of Gregory's Pastoral Care (2).djvu/383

374 cuðlice on salmum, swæ he hit oft acunnad hæfde, he cwæð: Elðiodige arison wið me, & wunnon wið me, swiðe stronge wæron ða þe min ehton. We cwædon ær ðæt Salomon cwæde ðæt mon scolde his wætru todælan, & ðeah him self eall habban. Swelce he openlice cwæde: Iow is micel ðearf ðæt ge swæ ætfeolen ut ðære lare, swæ swæ ge eow innan ne geðieden to ðæm awierdum gæstum ðurh upahefenesse eowres modes, ðylæs ge ðurh ða ðenunga ðara Godes worda to iow forlæten iowre fiend, ðylæs ge ðurh ða ðenunga ðara Godes worda to iow forlæten iowre fiend, ðylæs iow ðonan awuht gemænes weorðe. Ðonne we doð ægðer, ge we ða wætru todælað æfter kyninga herestrætum, ge eac us selfe habbað, ðonne [ðonne] we swiðe wide uttogeotað ða lare, & swæðeah ðurh ða ne wilnigeað woruldgilpes.

XLVIV. Ðætte on oðre wisan sint to manianne ða þe medomlice cunnon læran, & ðeah for miclum ege & for micelre eaðmodnesse forwandiað; & on oðre wisan ða þe ðonne git to ðæm gewintrede ne bioð ne geðigene, & ðeah for hrædhydignesse bioð to gegripene.

On oðre wisan sint to manian [manienne] ða þe medomlice læran magon, & ðeah for micelre eaðmodnesse him ondrædað; on oðre ða ða þe unmedome bioð to ðære lare oððe for gioguðe oððe for unwisdome, & ðeah for hiora fortruwodnesse & for hiora hrædwilnesse bioð to [ge]scofene. Ða ðonne sint to manianne þe nytwyrðlice læran meahton, & ðeah for ungemetlicre eaðmodnesse hit onscuniað, hie sint to manianne ðæt hie be ðæm læssan ðingum ongieten hu swiðe hie gesyngiað on David spoke very positively in the Psalms, as he had often experienced, saying: "Strangers arose against me, and fought against me, and my persecutors were very strong." We said above, that Solomon said that a man ought to disperse his waters, and yet keep them all for himself. As if he had openly said: "It is very necessary that ye so apply yourselves outwardly to instruction as not to associate inwardly, with the accursed spirits through pride of spirit, lest through the ministration of God's word ye allow your enemies access to ourselves; lest ye have anything in common." But we do both; we disperse the waters along the king's highways, and also keep them for ourselves, when we disperse instruction very widely, and yet through it desire not worldly glory.